ТИББИЁТДА ҚЎЛЛАНИЛИШИГА ДОИР ЙЎРИҚНОМА
ЦЕЛЕВО 

Препаратнинг савдо номи: Целево
Таъсир этувчи модда (ХПН): левофлоксацин
Дори шакли: инфузия учун эритма
Таркиби: 
Ҳар бир 100 мл қуйидагиларни сақлайди:
фаол моддалар:
Левофлоксацин полугидрати USP 500 мг левофлоксацинга эквивалент;
Натрий хлориди USP 0,9% w/v;
ёрдамчи модда: хлорид кислотаси, инъекция учун сув USP  q.s.
Таърифи: тиниқ, сариқ рангли, ёт заррачаларсиз эритма.
Фармакотерапевтик гуруҳи: Микробларга қарши препаратлар – хинолон ҳосилалари. Фторхинолонлар.
ATX коди: J01MA12

Фармакологик хусусиятлари
Фармакодинамикаси
Фаол модда сифатида левофлоксацин – офлоксациннинг чапга айланувчи изомерини сақловчи фторхинолонларга гуруҳига мансуб кенг таъсир доирасига эга синтетик антибактериал препаратдир. Левофлоксацин ДНК-гиразани блоклайди, ДНК ни суперспирализациясини ва узилишларининг тикилишини ишдан чиқаради, ДНК синтезини ингибиция қилади, бактерияларнинг цитоплазмасида, хужайра деворида ва мембраналарида чуқур морфологик ўзгаришларни чақиради. Левофлоксацин in vitro шароитда ҳам, in vivo шароитда ҳам микроорганизмларнинг кўпгина штаммларига нисбатан фаол.
Сезгир микроорганизмлар (МБК < 2 мг/л):
Аэроб граммусбат микроорганизмлар: Corynebacterium diphtheriae, Enterococcus spp. (шу жумладан Enterococcus faecalis), Listeria monocytogenes. Staphylococcus spp., коагулазонегатив метициллинга сезгир / ўртача сезгир (шу жумладан Staphylococcus aureus метициллинга сезгир. Staphylococcus epidermicis метициллинга сезгир), Streptococcus spp. (С ва G гуруҳлари), Streptococcus agalactiae. Streptococcus pneumoniae пенициллинга сезгир/ўртача сезгир/ резистент, Streptococcus pyogenes. Streptococcus spp. viridans гуруҳи пенициллинга сезгир/ резистент.
Аэроб грамманфий микроорганизмлар: Acinetobacterspp. (шу жумладан Acinetobacterbaumanii), Citrobacter freundii. Eikenella corrodens. Enterobacter spp. (шу жумладан Enterobacter aerogenes. Enterobacter agglomerans. Enterobacter cloacae), Escherichia coli. Gardnerella vaginalis. Haemophilus ducreyi. Haemophilus influenzae ампициллинга сезгир/резистент, Haemophilus parainfluenzae. Helicobacter pylori.
Klebsiella spp. (шу жумладан Klebsiella pneumoniae. Klebsiella oxytoca), Moraxella catarrhalis (бета-лактама ишлаб чиқарадиган ва ишлаб чиқармайдиган штаммлар), Morganella morganii, Neisseria gonorrhoeae (шу жумладан пенициллиназа ишлаб чиқарувчи), Neisseria meningitidis, Pasteurella spp. (шу жумладан Pasteurella multocida. Pasteurella dagmatis. Pasteurella canis), Proteus mirabilis. Proteus vulgaris. Providencia spp. (шу жумладан Providencia stuartii. Providencia rettgeri), Pseudomonas spp. (шу жумладан Pseudomonas aeruginosa), Salmonella spp. Serratia spp. (шу жумладан Serratia marcescens). Анаэроб микроорганизмлар: Bacteroides fragilis. Bifidobacterium spp. Clostridium perfringens. Fusobacterium spp. Peptostreptococcus. Propionibacterum spp. Veilonella spp.
Бошқа микроорганизмлар: Bartonella spp.. Chlamydia pneumoniae. Chlamydia psittaci. Chlamydia trachomatis. Legionella spp. (шу жумладан Legionella pneumophila). Mycobacterium spp. (шу жумладан Mycobacterium leprae. Mycobacterium tuberculosis). Mycoplasma hominis. Mycoplasma pneumoniae. Rickettsiae spp.. Ureaplasma urealyticum.
Ўртача сезгир (МБК >4 мг/л):
Аэроб граммусбат микроорганизмлар: Corynebacterium urealyticum.
Corynebacterium xerosis. Enterococcus faecium. Staphylococcus epidermidis метициллинга резистент, Staphylococcus haemolyticus метициллинга резистент. Аэроб грамманфий микроорганизмлар: Burkholderia cepacia. Campilobacter jejuni. Campilobacter coli. Анаэроб микроорганизмлар: Bacteroides thetaiotaomicron. Bacteroides vulgatus. Bacteroides ovatus. Prevotella spp.. Porphyromonas spp.
Чидамли (МБК >8 мг/л): Аэроб граммусбат микроорганизмлар:
Corynebacterium jeikeium. Staphylococcus aureus метициллинга резистент, бошқа Staphylococcus spp. коагулазонегатив метициллинга резистент.
Аэроб грамманфий микроорганизмлар: Alcaligenes xylosoxidans.
Бошқа микроорганизмлар: Mycobacterium avium.
Фармакокинетикаси
Левофлоксациннинг фармакокинетикаси пропорционал характерга эга. 500 мг дозада бир марта вена ичига (в/и) юборгандан кейин (60 минут давомида инфузия) Сmах 6,2±1,0 мкг/мл ни ташкил қилади. Плазмадаги доимий концентрациясига суткада 500 мг қабул қилинганда 48 соатдан кейин эришилади ва 6,4±0,8 мкг/мл ни ташкил қилади.
500 ва 750 мг дозаларда бир марта ва кўп марта юборгандан кейин ўртача тақсимланиш хажми 74-112 л ни ташкил қилади. Организмнинг аъзолари ва тўқималарида кенг тақсимланади, ўпкага (ўпкадаги концентрацияси плазмадагидан 2-5 марта юқори), бронх шиллиқ қаватларига ва балғамга, сийдик-таносил аъзоларига, орқа мия суюқлигига яхши киради. 24-38% плазмадаги оқсиллар (асосан альбумин) билан боғаланади. Плазмада ва сийдикда стереокимёвий жиҳатдан барқарор, ўзининг энантиомери, D-оксифлоксацинга айланмайди. Организмда деярли метаболизмга учрамайди. Тахминан 5% сийдикда аҳамиятсиз фармакологик фаолликка эга метаболитлари (десметил, азот оксиди) кўринишида аниқланади. Асосан ўзгармаган кўринишда сийдик билан – дозанинг 87%, 48 соат давомида ва аҳамиятсиз даражада ахлат билан – 72 соатда 4% дан камроқ чиқарилади. В/и юборилгандан кейин Т1/2 6-8 соатни ташкил қилади. Умумий клиренси минутига 144-226 мл, буйрак клиренси минутига 96-142 мл ни ташкил қилади. Чиқарилиши калавалар ва найчалар секрецияси йўли орқали амалга оширилади. Левофлоксациннинг фармакокинетикаси пациентнинг жинси ва ёшига боғлиқ эмас. Кекса одамларда (66 дан 80 ёшгача) Т1/2 аҳамиятсиз даражада – 7,6 соатгача узаяди, аммо бунда дозага тузатиш киритиш талаб этилмайди. Буйрак функциясини бузилиши (креатинин клиренси минутига 50 мл дан кам) бўлган пациентларда кумулятив самарадан сақланиш учун дозага тузатиш киритиш талаб этилади. Гемодиализ ва давомли амбулатор перитониал диализ организмдан левофлоксацинни чиқармайди, шунинг учун уларни ўтказганда қўшимча дозаларни юбориш талаб этилмайди. Жигар функциясини бузилиши бўлган пациентларда левофлоксациннинг фармакокинетикасини ўзгариши кутилмайди, чунки унинг жигарда метаболизми аҳамиятсиз даражада.

Қўлланилиши
В/и юбориш учун Целево левофлоксацинга сезгир қўзғатувчилар чақирган инфекцияларни даволаш учун кўрсатилган:
•	касалхонадан ташқари пневмонияси;
•	тер ива юмшоқ тўқималарнинг асоратланган инфекциялари;
Қуйида санаб ўтилган ҳолатлар бўлган пациентлар учун фторхинолонлар заҳира препаратлари бўлиши керак ва фақат муқобил даволаш бўлмаганида қўлланиши керак.
•	Пиелонефрит ва сийдик чиқариш йўлларининг асоратланган инфекциялари;
•	сурункали бактериал простатит;
•	куйдиргининг ингаляцион шакли (профилактика ва даволаш)да қўлланади.

Қўллаш мумкин бўлмаган ҳолатлар
•	левофлоксацинга, хинолонлар гуруҳига мансуб антибактериал препаратларга ёки препаратнинг таркибидаги ҳар қандай компонентга ўта юқори сезувчанлик;
•	тутқаноқ;
•	фторхинолонларни қабул қилиш билан боғлиқ бўлган анамнезидаги пай касалликлари;
•	болалар ва 18 ёшгача бўлган ўсмирлар;
•	ҳомиладорлик ва лактация даври.

Қўллаш усули ва дозалари
Буйрак функцияси нормал бўлган катталар учун дозалаш:
Целево препаратининг тавсия этилган дозаси ҳар 24 соатда 60 минут давомида инфузия кўринишида 500 мг ёки ҳар 24 соатда 90 минут давомида 750 мг ни ташкил қилади. Ушбу тавсиялар креатинин клиренси > 50 мл/минут бўлган пациентларга тааллуқли. Креатинин клиренси <50 мл/минут бўлган пациентлар учун дозага тузатиш киритиш талаб этилади.
Жадвал: Буйрак функцияси нормал (креатинин клиренси > 50 мл/минут) бўлган катта пациентлар учун дозалаш.

Инфекция тури 1	Суткалик доза	Давомийлик (кун)1	
Касалхонадан ташқари пневмония	500 мг
кунига 1-2 марта	7-14 кун	
Пиелонефрит	500 мг 
кунига 1 марта	7-10 кун	
Сийдик чиқариш йўлларининг асоратланган инфекциялари	500 мг 
кунига 1 марта	7-14 кун	
Сурункали бактериал простатит	500 мг 
кунига 1 марта	28 кун	
Тери ва юмшоқ тўқималарнинг асоратланган инфекциялари	500 мг
кунига 1-2 марта	7-14 кун	
Куйдиргининг ингаляцион шакли	500 мг 
кунига 1 марта	8 ҳавта	

1- маълум касаллик қўзғатувчи микроорганизмлар билан чақирилган.
2- босқичма-босқич даволаш (вена ва оғиз ичига) шифокор қарорига кўра буюрилиши мумкин.
Буйрак етишмовчилиги бўлган катталарда дозага тузатиш киритиш:
Буйрак етишмовчилигида левофлоксацинни эҳтиёткорлик билан қўллаш керак. Даволашдан олдин ва даволаш вақтида синчков клиник кузатув ва тегишли лаборатор текширувларни амалга ошириш керак, чунки левофлоксацинни чиқарилиши секинлашиши мумкин.
Креатинин клиренси > 50 мл/минут бўлганида дозага тузатиш киритиш талаб этилмайди. Буйрак функцияси пасайган пациентларда креатинин клиренси <50 мл/минут бўлганида, клиренсни пасайиши туфайли левофлоксацинни тўпланишидан сақланиш учун дозага тузатиш киритиш керак.

Креатинин клиренси 	250 мг/24 соат	500 мг/24 соат	500 мг/12 соат	
	биринчи доза: 250 мг	биринчи доза: 500 мг	биринчи доза: 500 мг	
50-20 мл/минут	сўнгра: 125 мг дан/24 соат	сўнгра: 250 мг/24 соат	сўнгра: 250 мг/12 соат	
19-10 мл/минут	сўнгра: 25 мг дан/48 соат	сўнгра: 125 мг/24 соат	сўнгра: 125 мг/12 соат	
<10 мл/минут (шу жумладан гемодиализ ва ДАПД*)	сўнгра: 125 мг дан/48 соат.	сўнгра: 125 мг/24 соат	сўнгра: 125 мг/24 соат	
* гемодиализ ёки доимий амбулатор перитонеал диализ (ДАПД) дан кейин қўшимча дозаларни юбориш талаб этилмайди.
Жигар функциясининг бузилиши бўлган шахсларда: жигар функциясини бузилишида дозага тузатиш киритиш талаб этилмайди.
Кексалар: буйрак функиясининг бузилишидан ташқари, кекса одамларда дозага тузатиш киритиш талаб этилмайди.
Болалар: болалар ва улғаювчи ўсмирларда (18 ёшдан кичик) левофлоксацинни қўллаш мумкин эмас.

Ножўя таъсирлари
Тавсия этилган дозалар ва дозалаш тартибларида қўлланилганда препарат яхши ўзлаштирилади.
Ножўя реакцияларнинг учраш тез-тезлигини баҳолаш учун қуйида мезонлар қўлланади «тез-тез» (100 нафар бемордан 1-10 тасида кузатилади), «тез-тез эмас» (100 нафар бемордан 1 тадан камроғида кузатилади), «кам холларда» (1000 нафар бемордан 1 тадан камроғида кузатилади), «жуда кам холларда» (10000 нафар бемордан 1 тадан камроғида кузатилади) ва «якка ҳолатларда» (фақатгина якка ҳолатлар таърифланган).
Тери ва тери ости клетчаткаси томонидан: жуда кам холларда - фотосенсибилизация. 
Овқат ҳазм қилиш тизими томонидан: тез-тез эмас – кўнгил айниши, диарея, иштаҳани йўқолиши, қусиш, қоринда оғриқ, овқат ҳазм қилишни бузилиши; жуда кам холларда – қон аралаш диарея (айрим ҳолатларда бу сохтамембраноз колит белгиси бўлиши мумкин). 
Жигар томонидан: аланинаминотрансфераза, аспарагинаминотрансфераза фаоллигини ошиши; тез-тез эмас – қон зардобида билирубин даражасини ошиши; жуда кам холларда - гепатит.
Моддалар алмашинуви томонидан: жуда кам холларда - гипогликемия.
Марказий ва периферик нерв тизими томонидан: тез-тез эмас – бош оғриғи, бош айланиши ва/ёки танглик, уйқучанлик, уйқуни бузилиши; кам холларда – қўл кафтларида парестезия, қалтираш, безовталик, қўрқув ҳолати; тиришиш хуружлари ва онгни чалкашиши, галлюцинация ва депрессия типидаги психотик реакциялар; жуда кам холларда – кўриш ва эшитишни бузилиши, таъм ва ҳид билишни бузилиши, тактил сезувчанликни пасайиши.
Юрак-қон томир тизими томонидан бузилишлар: кам холларда - тахикардия, артериал босимни пасайиши; жуда кам холларда – қон-томир коллапси; якка ҳолатларда – QT интервалини узайиши. 
Суяк-мушак тизими томонидан: кам холларда – бўғим ва мушакда оғриқ; жуда кам холларда – пайларни шикастланиши, шу жумладан тендинит, Ахилл пайини узилиши (икки томонлама характерга эга бўлиши ва даволаш бошлангандан кейин 48 соатдан кейин намоён бўлиши мумкин), мушак кучсизлиги (миастенияси бўлган беморлар учун алоҳида аҳамиятга эга); якка ҳолатларда - рабдомиолиз.
Сийдик чиқариш тизими томонидан: тез-тез эмас – қон зардобида креатинин даражасини ошиши; жуда кам холларда – буйрак функциясини ҳатто ўткир буйрак етишмовчилигигача ёмонлашиши (масалан аллергик реакциялар оқибатида - интерстициал нефрит). 
Қон яратиш тизими томонидан: тез-тез эмас - эозинофилия, лейкопения; кам холларда - нейтропения, тромбоцитопения; жуда кам холларда - агранулоцитоз; якка ҳолатларда - гемолитик анемия, панцитопения.
Аллергик реакциялар: тез-тез эмас – тери қичишиши ва қизариши; кам холларда - анафилактик ва анафилактоид реакциялар (эшакеми, бронхоспазм, шунингдек – кам холларда – юз, ҳиқилдоқни шиши билан намоён бўлувчи); жуда кам холларда – артериал босимни тўсатдан пасайиши ва шок; якка ҳолатларда - Стивенс-Джонсон синдроми, токсик эпидермал некролиз (Лайелл синдроми) ва экссудатив кўп шаклли эритема.
Бошқалар: тез-тез эмас - астения; жуда кам холларда - иситма, аллергик пневмонит, васкулит. 
Суяк-мушак тизими ва бириктирувчи тўқима касалликлари *
Нерв тизими касалликлари *
Умумий бузилишлар ва юбориш жойидаги бузилишлар *
Руҳий бузилишлар *
Кўриш аъзоси томонидан бузилишлар*
Эшитиш аъзоси ва мувозанат томонидан бузилишлар *
*Айрим ҳолатларда аввалги хавф омилларини мавжудлигидан қатъий назар айрим ҳолатларда хинолонлар ва фторхинолонларни қўллаш билан боғлиқ бўлган турли, айрим ҳолатларда одам организмининг бир неча тизимлари ва сезги аъзоларига таъсири билан кечувчи жуда кам холларда учрайдиган, давомли (ой ёки йил давом этадиган), ногиронликка олиб келувчи, потенциал қайтмас жиддий нохуш реакциялар (шу жумладан тендинит, пайларни узилиши, артралгия, қўл-оёқларда оғриқ, юришни бузилиши, парестезия, депрессия, ҳолсизлик билан ассоциацияланган невропатия, ҳотирани, уйқуни, эшитишни, кўришни, таъм ва ҳид билишни бузилиши каби нохуш реакциялар) ривожланиши ҳақида хабарлар олинган.

Дозани ошириб юборилиши
Симптомлари: онгни чалкашиши, бош айланиши, тиришишлар, QT интервалини узайиши.
Даволаш- симптоматик ва қўллаб-қувватловчи даволаш. Пациент шифокор назорати остида бўлиши ва тегишли гидратация ўтказилиши керак. QT интервали узайиши мумкинлиги туфайли кардиограммани назорат қилиш керак. Гемодиализ ва перитонеал диализ самарасиз. Специфик антидоти йўқ.

Дориларнинг ўзаро таъсири
Эҳтиёткорликка риоя қилишни талаб этувчи ўзаро таъсирлар
Теофиллин, фенбуфен ёки ностероид яллиғланишга қарши препаратлар гуруҳига мансуб шунга ўхшаш дори воситалар
Бош миянинг тиришишга тайёргарлик бўсағасини пасайтирувчи теофиллин, фенбуфен ёки ностероид яллиғланишга қарши препаратлар гуруҳига мансуб шунга ўхшаш дори воситалари билан левофлоксацинни теофиллин билан фармакокинетик ўзаро таъсири аниқланмаган. Аммо хинолонлар ва теофиллин, ностероид яллиғланишга қарши препаратлар ва бош миянинг тиришишга тайёргарлик бўсағасини пасайтирувчи бошқа препаратлар бир вақтда қўлланилганда бош миянинг тиришишга тайёргарлик бўсағаси яққол пасайиши мумкин. Фенбуфен бир вақтда қўлланилганда левофлоксациннинг концентрацияси фақатгина 13% га ошади.
Пробенецид ва циметидин билан
Пробенецид ва циметидин каби буйрак каналчалар секрециясини издан чиқарувчи дори препаратлари ва левофлоксацинни бир вақтда қўллаганда эҳтиёткорликка риоя қилиш керак, айниқса буйрак етишмовчилиги бўлган пациентларда. Левофлоксацинни чиқарилиши (буйрак клиренси) циметидин таъсирида 24% га ва пробенецид таъсирида 34% га секинлашади. Буйрак функцияси нормал бўлганида бу клиник аҳамиятга эга бўлиши эҳтимоли кам.
Левофлоксацинни бошқа дори препаратларига таъсири
Циклоспорин билан
Левофлоксацин циклоспориннинг T1/2 33% га оширган. Бундай ошиш клиник аҳамиятли бўлмаганлиги туфайли, циклоспоринни левофлоксацин билан бир вақтда қўллаганда унинг дозасига тузатиш киритиш талаб этилмайди.
Билвосита антикоагулянтлар (К витамини антагонистлари) билан
Левофлоксацинни билвосита антикоагулянтлар (масалан варфарин) билан мажмуада қабул қилган пациентларда протромбин вақти/ҳалқаро нормаллашган нисбатни ошиши ва/ёки қон кетиши, шу жумладан оғир даражада қон кетиши ривожланиши кузатилган. Шунинг учун билвосита антикоагулянтларни ва левофлоксацинни бир вақтда қўллаганда қон ивиши кўрсаткичларини мунтазам назорат қилиш керак.
QT интервалини узайтирувчи дори препаратлари билан 
Левофлоксацин бошқа фторхинолонлар каби QT интервалини узайтирувчи препаратларни (масалан IA ва III синф антиаритмик воситалар, трициклик антидепрессантлар, макролидлар, нейролептиклар) қабул қилаётган пациентларда эҳтиёткорлик билан қўлланиши керак.
Фармакокинетик ўзаро таъсирлар бўйича тадқиқотларда левофлоксацин теофиллиннинг (CYP1A2 нинг маркерли субстрати) фармакокинетикасига таъсир кўрсатмаган, бу левофлоксацин CYP1A2 ингибитори эмаслигини намойиш қилади.

Махсус кўрсатмалар
Анамнезида хинолон ёки фторхинолон сақловчи дори воситаларини қабул қилиш билан боғлиқ бўлган жиддий нохуш реакциялари бўлган пациентларда Целево препаратини қўллашдан сақланиш керак. Бундай пациентларни левофлоксацин билан даволашни фақат муқобил даволаш усуллари бўлмаганида ва фойда/хавф нисбатини синчковлик билан баҳолагандан кейин бошлаш керак.
Давомли, ногиронликка олиб келувчи, потенциал қайтмас жиддий нохуш реакциялар:
Ёши ва аввалги хавф омилларидан қатъий назар хинолонлар ёки фторхинолонларни қабул қилган пациентларда препаратни 1000 мг суткалик дозада қабул қилганда турли, айрим ҳолатларда жуда кам учрайдиган, давомли, ногиронликка олиб келувчи, потенциал жиддий нохуш реакциялар ривожланиши ҳақида хабарлар олинган. Жиддий нохуш реакцияларнинг биринчи белгилари ва симптомлари пайдо бўлганда левофлоксацинни қабул қилишни дарҳол тўхтатиш ва шифокорга мурожаат этиш керак.
Тендинит ва пайларни узилиши:
Тендинит ва пайларни узилиши (айниқса Ахилл пайини), айрим ҳолатларда икки томонлама хинолонлар ва фторхинолонлар билан даволаш бошланганидан кейин 48 соат давомида, шунингдек даволаш якунлангандан кейин бир неча ой давомида юзага келиши мумкин. Кекса пациентлар, буйрак етишмовчилиги, кортикостеоридлар бир вақтда даволанаётган паренхиматоз аъзолар трансплантацияси ўтказилган пациентларда тендинит ривожланиши ва пайларни узилиши хавфи ошади. Кортикостероидлар ва фторхинолонларни бир вақтда қўллашдан сақланиш керак.
Тендинитнинг биринчи белгилари (масалан оғриқли шиш, яллиғланиш) пайдо бўлганида Левофлоксацин препаратини қабул қилишни тўхтатиш ва муқобил даволашни кўриб чиқиш керак. Тендинопатия белгилари пайдо бўлганида кортикостероидларни қўллаш мумкин эмас.
Периферик невропатия
Хинолонлар ва фторхинолонларни қабул қилаётган пациентларда парестезия, гипостезия (сезувчанликни пасайиши), дизестезия ёки ҳолсизликка олиб келувчи сенсор ёки сенсомотор полинейропатия ҳолатлари ҳақида хабар берилган. Целево препаратини қабул қилаётган пациентларга даволашни давом эттиришдан олдин, потенциал қайтмас ҳолатлар ривожланишини олдин олиш учун агар оғриқ, ачишиш, санчиш, увишиш ёки ҳолсизлик каби невропатия симптомлари ривожланса шифокорига хабар беришни тавсия этиш керак.
Препаратга бактериал чидамлилик ривожланишини камайтириш ва левофлоксацин ва бошқа антибактериал препаратларнинг самарадорлигини тутиб туриш учун, Целево инфузион эритмасини фақат сезгир бактериялар чақирган инфекцияларни даволаш ва олдини олиш учун қўллаш керак. Культурани экиш натижалари маълум бўлганда ва микроорганизмларнинг сезувчанлиги аниқланганда антибактериал даволашни танлашни мувофиқлаштириш керак.
Ушбу гуруҳга мансуб бошқа препаратлари каби левофлоксацин билан даволаш вақтида Pseudomonas aeruginosa да чидамлилик ривожланиши мумкин. Даволаш вақтида мунтазам амалга ошириладиган культурани экиш ва сезувчанликни аниқлаш антибактериал препаратга касаллик чақирувчи микроорганизмларнинг давомли сезувчанлиги ва шунингдек бактериал чидамлилик пайдо бўлиши мумкинлигини аниқлаш ҳақида маълумот тақдим этилади.
Инфузия учун левофлоксацин сезгир микроорганизмлар чақирган енгил, ўртача ва оғир даражадаги инфекциялари бўлган катталарларни (> 18 ёш) даволаш учун мўлжалланган. Инфузия учун Целево препаратни перорал қабул қилаолмаган шароитда вена ичига юбориш учун кўрсатилган.
Тендинит ёки пайларни узилишининг биринчи белгиларида пациентга дам олиш ёки антибиотикни алмаштиришни тавсия қилиш керак.
Ўта юқори сезувчанлик реакцияси: левофлоксацин билан даволанаётган пациентларда жиддий, айрим ҳолатларда ўлимга олиб келувчи аллергик ёки анафилактик реакциялар кузатилиши мумкин. Бундай ҳолатларда Целево эритмаси инфузиясини дарҳол тўхтатиш керак.
Гепатотоксиклик: анорексия, сариқлик, сийдикнинг тўқлашиши, қичишиш каби симптомлар ривожланганда пациентлар даволашни тўхтатишлари керак.
Марказий нерв тизими самаралари: Целево марказий нерв касалликлари мавжуд бўлган пациентларда эҳтиёткорлик билан қўлланиши керак. Целево тиришишга тайёргарлик бўсағасини пасайтириши мумкин (масалан бош мия қон-томирлари атеросклерози, тутқаноқ). Фенбуфен ва шунга ўхшаш ностероид яллиғланишга қарши препаратлар бош мия сезувчанлиги бўсағасини пасайтиради. Бундай ҳолатларда Целево препарати билан даволашни тўхтатиш керак. Левофлоксацинни қўллаганда клостридиум диффициле-ассоциацияланган диарея ва ўртачадан фаталгача бўлган колит ривожланиши мумкин. Бундай ҳолатларда препарат билан даволашни тўхтатиш керак.
Периферик нейропатия: агар пациентда нейропатия белгилари, шу жумладан оғриқ, яллиғланиш, санчиш, сезувчанликни пасайиши ва/ёки ҳолсизлик ёки сезувчанликнинг бошқа ўзгаришлари, шу жумладан ёруғликка сезувчанлик, оғриқ, ҳарорат, бош айланиши ҳисси кузатилса, қайтмас ҳолатларни олдини олиш учун Целевони қабул қилишни тўхтатиш керак.
QT интервалини узайиши: QT интервалини узайиши маълум бўлган пациентларда, гипокалиемия бўлган пациентларда ва IA синф (хинидин, прокаинамид) ёки III синф (амиодарон, соталол) антиаритмик препаратлар, макролидларни қабул қилаётган пациентларда левофлоксацинни қўллашдан сақланиш керак. Кекса пациентлар дорига ассоциацияланган QT интервалини узайиши самарасига мойилроқ бўлишлари мумкин. Глюкоза-6-фосфат дегидрогеназа танқислиги, глюкоза-6- фосфат дегидрогеназанинг яширин ёки яққол нуқсонлари бўлган пациентларда, хинохон қаторига мансуб антибактериал препаратлар қўлланилганда гемолитик реакциялар кузатилиши мумкин ва шунинг учун уларда левофлоксацин эҳтиёткорлик билан қўлланиши керак.
Дори воситасининг транспорт воситалари ёки потенциал хавфли механизмларни бошқариш қобилиятига таъсирининг ўзига хослиги:
Нохуш самаралар (масалан бош айланиши, уйқучанлик, кўришни бузилиши) пациентни диққатни жамлаши ва жавоб қайтариш қобилиятини сусайтириши мумкин ва шунинг учун ушбу қобилиятлар муҳим аҳамиятга эга ҳолатларда (масалан автомобилни бошқарганда ёки операцион машиналар билан ишлаганда) хавф туғдириши мумкин. Шунинг учун диққатни юқори жамлаш ва психомотор реакцияларнинг тезлигини талаб этувчи ишлардан сақланиш керак.

Чиқарилиш шакли
Инфузия учун эритма, 100 мл дан флаконларда, давлат ва рус тилларидаги тиббиётда қўлланилиш бўйича йўриқнома билан бирга картон қутида.

Сақлаш шароитлари
Қуруқ, ёруғликдан ҳимояланган жойда, 25ºС дан юқори бўлмаган ҳароратда сақлансин.
Болалар ололмайдиган жойда сақлансин.
Музлатилмасин!

Яроқлилик муддати
3 йил. Ўрами очилгандан кейин ушбу маҳсулот зудлик билан қўлланилиши керак.
Яроқлилик муддати ўтгач қўлланилмасин.

Дорихоналардан бериш тартиби
Шифокор рецепти бўйича.

Савдо белгиси ва рўйҳатдан ўтказилганлик гувоҳномасининг эгаси
VEGAPHARM LIFE SCIENCES PVT. LTD.,
Дели, Ҳиндистон

Ишлаб чиқарувчи
Abaris Healthcare PVT. LTD.,
Survey No. – 2458/001, 2458/002, 2458/003,
Untva Rajpur Dharpura Road, Rajpur,
Tal. – Kadi, Dist. – Mehsana – 384 440,
Gujarat, Ҳиндистон

Ўзбекистон Республикаси ҳудудида дори воситаларининг сифати ва рақамли маркировкалаш бўйича эътирозлар (таклифлар) ни қабул қилувчи маъсул ташкилотнинг номи ва манзили
"Ameliya Pharm Service" МЧЖ,
Ўзбекистон Республикаси, 100015, Тошкент ш., Оққўрғон кўч., 1.
Тел.: +998 78 150 50 81, +99878 150 50 82.
Е-mail: ameliyapharm@gmail.com